
DR 30.11.2011  

 
151 

RANG UNDANG-UNDANG KANUN TATACARA JENAYAH  
(PINDAAN) 2010 (PINDAAN) 2011 

Bacaan Kali Yang Kedua dan Ketiga  

 

11.08 mlm. 

Timbalan Menteri di Jabatan Perdana Menteri [Datuk Liew Vui Keong]: 
Tuan Yang di-Pertua, saya mohon mencadangkan iaitu rang undang-undang bernama 
suatu akta untuk meminda Kanun Tatacara Jenayah (Pindaan) 2010 dibacakan kali 
yang kedua sekarang.  

Tuan Yang di-Pertua, Akta Kanun Tatacara Jenayah (Pindaan) 2010 [Akta 
A1378] telah diluluskan oleh Parlimen pada tahun 2010 dan telah mendapat perkenan 
Yang di-Pertuan Agong pada 2 Jun 2010. Akta tersebut telah disiarkan dalam warta 
pada 10 Jun 2010. Walau bagaimanapun, sehingga kini akta tersebut masih belum 
berkuat kuasa. Akta tersebut diperbuat untuk menangani kes-kes tertunggak dengan 
mengadakan tatacara baru yang boleh mempercepatkan proses perbicaraan di 
mahkamah jenayah. Perbincangan telah diadakan antara pihak Jabatan Peguam 
Negara dan juga pihak mahkamah serta Majlis Peguam mengenai pelaksanaan dan 
juga penguatkuasaan akta tersebut. Setelah akta tersebut diteliti, ketiga-tiga pihak telah 
bersetuju bahawa beberapa pindaan perlu dibuat untuk melicinkan proses 
penguatkuasaan akta tersebut dan menjelaskan beberapa peruntukan supaya akta 
tersebut lebih efektif dan tepat.  

■2310 

Pindaan yang dicadangkan akan memberikan kepastian undang-undang iaitu 
certainty law dengan lebih baik. Dengan adanya pindaan tersebut, Akta A1378 ini akan 
dapat dilaksanakan dengan lebih efektif dan lancar. Tujuan utama penggubalan Rang 
Undang-undang Akta Kanun Tatacara Jenayah Pindaan (2010) Pindaan (2011) ini 
berdasarkan asas-asas pertimbangan seperti yang berikut: 

(i) untuk memastikan undang-undang boleh dikuatkuasakan 
dengan lebih berkesan; 

(ii) untuk mengelakkan sesuatu perbicaraan jenayah dijejaskan 
oleh aspek teknikal; 

(iii) untuk memberi kepastian ataupun certainty kepada pindaan 
undang-undang; 

(iv) untuk menentukan Akta Kanun Tatacara Jenayah (Pindaan) 
2010 dikuatkuasakan dengan lebih adil dan saksama 
terutamanya berkaitan dengan rundingan akuan dengan 
izin, pre-bargaining; 

(v) untuk membolehkan pernyataan impak oleh mangsa 
sesuatu kesalahan disediakan dalam bentuk bertulis supaya 
kepentingan dan juga hak mangsa dilindungi; dan 

(vi)  untuk mengambil kira tentang perbelanjaan wang awam 
yang semakin meningkat dalam pendakwaan sesuatu kes 
jenayah. 

Tuan Yang di-Pertua, rang undang-undang ini mempunyai tujuh fasal seperti 
yang berikut; 

Fasal 1 mengandungi tajuk ringkas dan peruntukan mengenai permulaan kuat 
kuasa akta yang dibincangkan. Rang undang-undang ini dicadangkan akan mula 
berkuat kuasa pada tarikh yang sama dengan Akta A1378. 

Fasal 2 bertujuan untuk meminta seksyen 2 [Akta A1378]. Pindaan ini 
diperlukan untuk memastikan proses rundingan pra bicara yang diperkenalkan melalui 
Akta A1378 dapat dilaksanakan dengan lancar. Pindaan umum telah diperkenalkan 
kepada seksyen 172A, 172B dan 172C untuk menjelaskan bahawa rundingan pra 
bicara pengurusan kes dan juga rundingan akuan adalah juga terpakai kepada tertuduh 
yang minta dibicarakan.  



151 RANG UNDANG-UNDANG KANUN TATACARA JENAYAH (PINDAAN) 2010 (PINDAAN) 2011 Bacaan Kali Yang Kedua dan Ketiga. 11.08 mlm. Timbalan Menteri di Jabatan Perdana Menteri [Datuk Liew Vui Keong]: Tuan Yang di-Pertua, saya mohon mencadangkan iaitu rang undang-undang bernama suatu akta untuk meminda Kanun Tatacara Jenayah (Pindaan) 2010 dibacakan kali yang kedua sekarang. Tuan Yang di-Pertua, Akta Kanun Tatacara Jenayah (Pindaan) 2010 [Akta A1378] telah diluluskan oleh Parlimen pada tahun 2010 dan telah mendapat perkenan Yang di-Pertuan Agong pada 2 Jun 2010. Akta tersebut telah disiarkan dalam warta pada 10 Jun 2010. Walau bagaimanapun, sehingga kini akta tersebut masih belum berkuat kuasa. Akta tersebut diperbuat untuk menangani kes-kes tertunggak dengan mengadakan tatacara baru yang boleh mempercepatkan proses perbicaraan di mahkamah jenayah. Perbincangan telah diadakan antara pihak Jabatan Peguam Negara dan juga pihak mahkamah serta Majlis Peguam mengenai pelaksanaan dan juga penguatkuasaan akta tersebut. Setelah akta tersebut diteliti, ketiga-tiga pihak telah bersetuju bahawa beberapa pindaan perlu dibuat untuk melicinkan proses penguatkuasaan akta tersebut dan menjelaskan beberapa peruntukan supaya akta tersebut lebih efektif dan tepat. #2310 Pindaan yang dicadangkan akan memberikan kepastian undang-undang iaitu certainty law dengan lebih baik. Dengan adanya pindaan tersebut, Akta A1378 ini akan dapat dilaksanakan dengan lebih efektif dan lancar. Tujuan utama penggubalan Rang Undang-undang Akta Kanun Tatacara Jenayah Pindaan (2010) Pindaan (2011) ini berdasarkan asas-asas pertimbangan seperti yang berikut: (i) untuk memastikan undang-undang boleh dikuatkuasakan dengan lebih berkesan; (ii) untuk mengelakkan sesuatu perbicaraan jenayah dijejaskan oleh aspek teknikal; (iii) untuk memberi kepastian ataupun certainty kepada pindaan undang-undang; (iv) untuk menentukan Akta Kanun Tatacara Jenayah (Pindaan) 2010 dikuatkuasakan dengan lebih adil dan saksama terutamanya berkaitan dengan rundingan akuan dengan izin, pre-bargaining; (v) untuk membolehkan pernyataan impak oleh mangsa sesuatu kesalahan disediakan dalam bentuk bertulis supaya kepentingan dan juga hak mangsa dilindungi; dan (vi) untuk mengambil kira tentang perbelanjaan wang awam yang semakin meningkat dalam pendakwaan sesuatu kes jenayah. Tuan Yang di-Pertua, rang undang-undang ini mempunyai tujuh fasal seperti yang berikut; Fasal 1 mengandungi tajuk ringkas dan peruntukan mengenai permulaan kuat kuasa akta yang dibincangkan. Rang undang-undang ini dicadangkan akan mula berkuat kuasa pada tarikh yang sama dengan Akta A1378. Fasal 2 bertujuan untuk meminta seksyen 2 [Akta A1378]. Pindaan ini diperlukan untuk memastikan proses rundingan pra bicara yang diperkenalkan melalui Akta A1378 dapat dilaksanakan dengan lancar. Pindaan umum telah diperkenalkan kepada seksyen 172A, 172B dan 172C untuk menjelaskan bahawa rundingan pra bicara pengurusan kes dan juga rundingan akuan adalah juga terpakai kepada tertuduh yang minta dibicarakan.